CELEX: 31983R0894
Language: el
Date: 1983-04-15 00:00:00
Title: Κανονισμός (ΕΟΚ) αριθ. 894/83 της Επιτροπής της 15ης Απριλίου 1983 για τον καθορισμό των τιμών αγοράς στην παρέμβαση σφαγίων και ημισφαγίων στον τομέα του βοείου κρέατος από τις 18 Απριλίου 1983

Avis juridique important

|

31983R0894

Κανονισμός (ΕΟΚ) αριθ. 894/83 της Επιτροπής της 15ης Απριλίου 1983 για τον καθορισμό των τιμών αγοράς στην παρέμβαση σφαγίων και ημισφαγίων στον τομέα του βοείου κρέατος από τις 18 Απριλίου 1983  

Επίσημη Εφημερίδα αριθ. L 097 της 16/04/1983 σ. 0023 - 0025

***** ΚΑΝΟΝΙΣΜΟΣ (ΕΟΚ) αριθ. 894/83 ΤΗΣ ΕΠΙΤΡΟΠΗΣ  της 15ης Απριλίου 1983  για τον καθορισμό των τιμών αγοράς στην παρέμβαση σφαγίων και ημισφαγίων στον τομέα του βοείου κρέατος από τις 18 Απριλίου 1983  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 6 παράγραφος 5 υπό γ),  Εκτιμώντας:  ότι την κατάσταση της αγοράς χαρτακτηρίζει τη στιγμή αυτή ιδιαίτερα δυσμενής εποχιακή εξέλιξη των τιμών· ότι, για να αντιμετωπιστούν αυτές οι δυσχέρειες, πρέπει να επιτραπεί στους οργανισμούς παρεμβάσεως να αγοράζουν σφάγια και ημισφάγια που τους προσφέρονται·  ότι πρέπει να καθοριστούν τα ανώτατα όρια των τιμών αγοράς σε επίπεδο που να αντιστοιχεί στην τιμή παρεμβάσεως που καθορίστηκε με τον κανονισμό (ΕΟΚ) αριθ. 1197/82 του Συμβουλίου (2), για την περίοδο εμπορίας 1982/83, χρησιμοποιώντας τους συντελεστές που καθορίστηκαν από τον κανονισμό (ΕΟΚ) αριθ. 2226/78 της Επιτροπής (3), όπως τροποποιήθηκε τελευταία με τον κανονισμό (ΕΟΚ) αριθ. 2771/82 (4)·  ότι τα κατώτατα και ανώτατα όρια των τιμών αγοράς πρέπει να καθορίζονται κατά τρόπο που να επιτρέπει στους οργανισμούς παρεμβάσεως να λαμβάνουν υπόψη τις διαφορές αξίας του κρέατος ανάλογα με την ηλικία, το βάρος, τη διάπλαση και την κατάσταση παχύνσεως των ζώων·  ότι πρέπει να καταργηθεί ο κανονισμός (ΕΟΚ) αριθ. 3172/82 της Επιτροπής της 19ης Μαΐου 1982 περί καθορισμού των τιμών αγοράς στην παρέμβαση των οπισθίων τεταρτημορίων στον τομέα του βοείου κρέατος (5), που ισχύει από τις 6 Δεκεμβρίου 1982, όπως τροποποιήθηκε τελευταία από τον κανονισμό (ΕΟΚ) αριθ. 510/83 (6) ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 18 Απριλίου 1983 οι οργανισμοί παρεμβάσεως αγοράζουν τα σφάγια ή ημισφάγια που τους προσφέρονται σύμφωνα με τους όρους που καθορίζονται στον κανονισμό (ΕΟΚ) αριθ. 2226/78, σε τιμές που κυμαίνονται μέσα στα όρια που καθορίζονται για κάθε προϊόν στο παράρτημα ανάλογα με την ηλικία, το βάρος, τη διάπλαση και την κατάσταση παχύνσεως των ζώων από τα οποία προέρχονται.  Είναι δυνατόν να αποτελέσουν το αντικείμενο αγοράς στην παρέμβαση, σύμφωνα με τις διατάξεις που αναφέρονται ανωτέρω, μόνον κρέατα που προέρχονται από αρσενικά ζώα.  Άρθρο 2  Ο κανονισμός (ΕΟΚ) αριθ. 3172/82 καταργείται.  Άρθρο 3  Ο παρών κανονισμός αρχίζει να ισχύει στις 18 Απριλιου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 140 της 18. 5. 1982, σ. 26.  (3) ΕΕ αριθ. L 261 της 26. 9. 1978, σ. 5.  (4) ΕΕ αριθ. L 292 της 16. 10. 1982, σ. 14.  (5) ΕΕ αριθ. L 332 της 27. 11. 1982, σ. 19.  (6) ΕΕ αριθ. L 57 της 4. 3. 1983, σ. 9.